สวัสดีค่ะ พอดีรับประทานยาคุมฉุกเฉินไป อยากทราบว่า 1.ต้องเว้นช่วงประมานกี่ชม.ถึงจะสามารถดื่มกาแฟได้ แล้วจะส่งผลต่อยาคุมฉุกเฉินรึป่าวคะ 2.ดูดบุหรี่ มีผลต่อการออกฤทธิ์ของยาคุมไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เองกาแฟนั้นไม่มีผลต่อการดูดซึมของยาคุมกำเนิดฉุกเฉินค่ะ สามารถรับประทานร่วมกันได้ ส่วนการดูดบุหรี่นั้นก็ไม่ได้มีผลต่อการดูดซึมของยาคุมกำเนิดฉุกเฉินเช่นกัน แต่การดูดบุหรี่นั้นไม่ดีต่อสุขภาพในหลายๆด้านค่ะ เช่น ผลเสียต่อปอดในระยะยาวหรือเพิ่มโอกาสเป็นมะเร็งกระเพาะปัสสาวะ จึงควรหลีกเลี่ยง